पहले सीखो रुपये कमाना [बाल कविता] - प्रभुदयाल श्रीवास्तव - साहित्य शिल्पी
मुखपृष्ठ » प्रभुदयाल श्रीवास्तव » बाल कविता » पहले सीखो रुपये कमाना [बाल कविता] - प्रभुदयाल श्रीवास्तव
पहले सीखो रुपये कमाना [बाल कविता] - प्रभुदयाल श्रीवास्तव
मम्मी मेरा ब्याह कराना,
छोटी सी एक दुल्हन लाना|
घर के सारे नियम कायदे,
उसे यथा शीघ्र समझाना|
मेरे नोट्स बनाना होंगे,
उसको यह स्पष्ट बताना|
बड़े प्यार से प्रति दिन मुझको,
उसे पड़ेगा दूध पिलाना|
उसे सिखाना होगा मम्मी,
जूतों में पालिश करवाना|
होम वर्क भी करना होगा,
उसको अच्छी तरह सिखाना|
नहीं चलेगा मम्मी उसका,
बात बात में टांग अड़ाना,
बदले में उसको दूंगा में,
एक फ्राक लाकर सालाना|
मम्मी बोली बड़े प्रेम से,
नहीं कठिन शादी करवाना|
पढ़ लिख कर पर मेरे बच्चू,
पहले सीखो रुपये कमाना|
अनन्या 15 दिसंबर 2010 को 4:24 pm
वाह वाह बहुत सुन्दर कविता
बेनामी 15 दिसंबर 2010 को 4:40 pm
आचार्य संजीव वर्मा 'सलिल' 16 दिसंबर 2010 को 11:51 pm
अभिषेक सागर 17 दिसंबर 2010 को 11:04 am